钦定古今图书集成/明伦汇编/宫闱典/第053卷 > 《自伤》侯夫人
## 钦定古今图书集成/明伦汇编/宫闱典/第053卷 > 《自伤》侯夫人

“初入承明日，深深报未央。长门七八载，无复见君王。
春寒侵入骨，独卧愁空房。飒履步庭下，幽怀空感伤。
平日亲爱惜，自待却非常。色美反成弃，命薄何可量。
君恩实疏远，妾意徒彷徨。家岂无骨肉，偏亲老北堂。
此身无羽翼，何计出高墙。性命诚所重，弃割良可伤。
悬帛朱栋上，肝肠如沸汤。引颈又自惜，有若丝牵肠。”
毅然就死地，从此归冥乡。